IZVJEŠĆE O RADU školske knjižničarke u šk. god .2017./2018.

Vlasta Pačić, prof. hrvatskog jezika i književnosti i dipl. knjižničar

Uveden je sav knjižni fond u računalni program Metel. Svi djelatnici Škole uvedeni su u program Metel kao korisnici, te nekoliko kabineta : kabinet psihologa, kabinet defektologa, kabinet Hrvatskoga jezika, kabinet PŠ Vidovci.

U šk. god. 2017./2018. uvedeno je 643 knjige, od toga 392 knjige starog fonda te 251 knjiga novog fonda. Prošlo izvješće zaključili smo s inventarnim brojem U9284 a ovo završavamo s U9927 .

Ove godine, prema naputku voditeljice Matične službe Mirjane Franculić oformili smo iz starog fonda dvije zbirke : Zaštićeni fond od 90 knjiga, od kojih je najstarija iz 1871. ( Jan Amos Komenski :Didaktika ) . Ostale knjige iz te zbirke su od tada do kraja Drugog svjetskog rata. Druga zbirka je Strani jezici - knjige na engleskom jeziku.

Za zbirku Zaštićeni fond ,koja nije na posudbu, dograđen je novi dio ustakljenog ormara.

Vrijednost novouvedenog fonda je 17. 589,10 kuna. Od toga je kupljeno knjiga u vrijednosti 12 644,10 kuna, darovano nam je u vrijednosti 4 077 kuna, zatečenog fonda je u vrijednosti 198 kuna i nadoknada knjiga u vrijednosti 670 kuna. Pretplata na časopise je 5 811 kuna.

Uvedeno je novonabavljene : 74 knjige lektire, stručne literature 162 knjige, beletristike 15 knjiga.

Knjižnica je tijekom šk. god. 2017./2018. Bila pretplaćena na 4 dječja časopisa ( MAK, Modra lasta, Prvi izbor i Moj planet), 8 stručnih časopisa ( Merdijani, Lađa, Unikat, MiŠ, Zrno, Računovodstvo i Financije ,Radosna vijest, Poslovni edukator ) i novine Požešku kroniku i Školske novine te na dar prima Hrvatske šume i Olimp. Časopis Bug već četvrtu godinu daruje učiteljica Valentina Čurčić.

Otpisano je za 2017. god. 52 dotrajale knjige, 66 zastarjelih knjiga, 5 uništenih knjiga, 5 izgubljenih knjiga i 14 nevraćenih knjiga. Ukupna vrijednost otpisa je 7 644,89 kuna. O otpisu postoji suglasnost Školskog odbora, zapisnik, popis otpisanih knjiga i očitovanje Matične službe Gradske knjižnice Požega i Nacionalne i sveučilišne knjižnica u Zagrebu.

Sav fond uveden je u računalni program Metel. Na stranici škole dostupan je online katalog naše školske knjižnice koji možete pretraživati.

Dana posudbe je bilo 186 , zaduženja 4 273, na dnevnoj razini 22 zaduženja.

Ove godine provodi se revizija u računalnom programu Metel . Knjižničarka je upoznala članove Školskog odbora da je ravnateljica donijela odluku o provođenju redovne revizije od 18.lipnja do 15. rujna. Ravnateljica je predložila za članove povjerenstva, a Školski odbor je prihvatio jednoglasno, imenovanja : Vlasta Pačić, knjižničarka (predsjednica Povjerenstva ), Valentina Čurčić, učiteljica Hrvatskog jezika, član i Renata Marinić, učiteljica Tehničke kulture, član.

Ukupno je učeničke posudbe 3 907, bilo profesorske 355. U posudbi je sudjelovalo 503 učenika, gotovo svi učenici i 28 učitelja , 5 djelatnika i 4 kabineta.

U školskoj knjižnici održani su posebni sati upoznavanja učenika prvih razreda s radom školske knjižnice i načinom posuđivanja knjiga. Učenici 1.a i 1.b s učiteljicama su krajem rujna došli prvi puta u školsku knjižnicu. Učenici 1.c iz PŠ Vidovci s učiteljicom Vlastom Jezerčić posjetili su knjižnicu u listopadu i dobili članske iskaznice.

Upoznavanje sa školskom knjižnicom i načinom posudbe knjiga provedeno je i s učenicima 5.d razreda jer oni dolaze iz Područne škole u Vidovcima .

Učenike 5.d je za vrijeme sata razrednika doveo njihov razrednik Igor Soldić.

Za učenike prvih razreda organizirane su PRIČAONICE BAJKI. Ove školske godine to su bile: Trnoružica , Priča bez veze i Pale sam na svijetu .

Za učenike drugih razreda organiziran je sat lektire : Collodijev Pinokio i od Ratka Zvrke Grga Čvarak i H.Ch. Andersen Ružno pače.

Za učenike trećih razreda lektirni naslov koji je obrađen u knjižnici bio je Ezop: Basne i D. Horavatić : Grički top.

Za učenike četvrtih razreda obradili smo G.Krklec: Telegrafske basne.

Svi ovi naslovi za učenike nižih razreda obrađeni su u okviru korištenja multimedijalne učionice koju imamo u okviru knjižnice. Prezentirani su crtani filmovi, ilustracije na projektnom platnu, slušanje kasete i CD-a... te je to doprinijelo boljem i učinkovitijem obrađivanju lektirnih naslova.

Ove školske godine knjižničarka je posjetila područnu školu u Vidovcima i tamo održala nastavne sate u dogovoru s učiteljicama i prema planu i programu školskog knjižničara. ( 2.d – Dječji časopisi; 3.c Korištenje enciklopedije; 4.d Služenje rječnikom i pravopisom). Knjižničarka je potrebnu građu donijela iz školske knjižnice ( rječnike, enciklopedije… ). Učenicima 1.c razreda održana je pričaonica bajki - braća Grimmm : Trnoružica.

Krajem školske godine , u lipnju , knjižničarka je ponovo posjetila PŠ Vidovci i održala nastavne sate , odnosno radionicu.

Za 1.c A. Zaninović : Priča bez veze, 2.c Pričaonica bajki, 3.c D.Horvatić : Grički top,

4.c – radionica u sklopu projekta S osmjehom u peti ( razred).

Prema HNOS-u i knjižničarka je imala posebne teme koje je trebala odraditi s učenicima od prvog do osmog razreda. Dok knjižničarka ne dobije nove teme i nov način rada (koji se očekuje uskoro) obrađuje teme kako je bilo predviđeno po HNOS-u. Sve su teme obrađene i knjižničarka se zahvaljuje kolegama nastavnicima na izuzetnoj suradnji.

Obrađene su sljedeće teme: 1.razred: **Knjižnica** (upoznavanje) ; 2.razred: **Dječji časopisi** ; 3.razred: **Korištenje enciklopedije** ; 4.razred**: Služenje rječnikom i pravopisom.**

S učenicima viših razreda predviđene teme knjižničarka je obradila na satu hrvatskog jezika u okviru medijske kulture ili na satovima razrednika.

5.razred: **Tisak ( s posebnim osvrtom na časopise ) i izrada plakata** ( dva školska sata); 6.Razred: **Organizacija i poslovanje školske knjižnice** ;7. razred: **Pretraživanje on-line kataloga** **knjižnica** (naša školska knjižnica, Gradska knjižnica u Požegi, NSK,...); 8.razred: **Kako pronaći knjigu u knjižnici.**

Knjižničarka je u suradnji s vjeroučiteljicom Ana Marijom Biršić Glibo održala sate integrirane nastave s temom **: Biblija u književnosti** za učenike 5. razreda (sva odjeljenja).

S vjeroučiteljicom sestrom Slavkom održani su sati u knjižnici za učenike drugih razreda **„Knjiga nad knjigama – Biblija“**

Ove školske godine knjižničarka je održala sat lektire u knjižnici s učenicima šestih razreda ( 6.a,6.b , 6.c i 6.d) u suradnji s učiteljicom Hrvatskog jezika Marijom Mrkojević i učiteljem Vladimirom Kamenčakom. Obrađen je naslov **Psima ulaz zabranjen** Melite Rundek.

Učenici PŠ Vidovci bili su gosti u školskoj knjižnici ( 19.10.2017) i tom prigodom , uz upoznavanje s knjižnicom, održani su sati lektire .

**1.c**– održan sat Pale sam na svijetu.

2.c – C.Collodi : Pinokio.

I ove školske godine projekt knjižnice bio je „Čitajmo im“ – čitanje bajki svakog četvrtka prijepodne peti sat. Najčešći gosti bili su učenici produženog boravka.

Na održavanim nastavnim satima knjižničarka je nastojala integrirati vrijednosti i sadržaje građanskog odgoja.

Školski projekti predstavljeni su u knjižnici , održavane javne tribine i predavanja.

**Projekt školske knjižnice Noć knjige**  održan je 23.4.2018. u suradnji s vjeroučiteljicom Ana Marijom Biršić Glibo i učenicima 7.c razreda. Tema Budućnost knjige obrađena je kroz podtemu Biblija – knjiga nad knjigama gdje je pano i izložba knjiga pratila podtemu, a čitanjem i slušanjem uglazbljenih psalama uključili su se učenici, vjeroučiteljica i knjižničarka.

U okviru rada knjižnice djelovala je i knjižničarska skupina koju su činile učenice 4.b, 7.a, 7.b i 8.b razreda . Mlade knjižničarke brinule su se za čistoću i red u knjižnici, izložbama na panou u knjižnici obilježavali su značajnije godišnjice smrti i rođenja naših književnika i drugih kulturnih i povijesnih događaja, opremale su knjige i sudjelovale u projektima škole (Vukovar, Božićni sajam, Maskenbal, Marijini obroci ).

Sudjelovale su i E twining projektu Glagoljica –zlatovez čestitki s glagoljičkim slovima.

Knjižničarka i Mlade knjižničarke izvezle su 100 božićnih čestitki za potrebe naše Škole te 55 uskrsnih čestitki. Čestitke i druge vezene slike prodavale su na Božićnom sajmu i Marijinim obrocima čiji je prihod išao u humanitarne svrhe.

Tijekom ove školske godine organiziran je **književni susret** za učenike petih razreda. Gošća nam je bila književnica Maja Brajko Livaković predstavljajući svoj književni rad i knjigu Fika Fi koja je lektirni naslov za pete razrede. Bilo je i učenika iz osmih razreda (predstavnici) s kojima je razgovara o knjizi Kada pobijedi ljubav.

Za učenike razredne nastave organiziran je **književni susret** sa Irenom Ivetić, požeškom učiteljicom i spisateljicom, koja je predstavila svoju knjigu za djecu Mama, kupi mi konja!.Oba ova književna susreta imali smo u suradnji s nakladničkom kućom Alfa d.o.o. iz Zagreba.

Treći književni susret bio je za šestaše i osmaše koji su upoznali umirovljenog učitelja Hrvatskog jezika i Povijesti Ivana Abibovića . „Jutro sa zavičajnim piscem“ , kako smo nazvali ovaj susret, približio je učenicima slavonsku ikavicu i zavičajne motive u poeziji te se tako uklopio u projekt o Antunu Kanižliću koji je također pisao slavonskom ikavicom.

.

Knjižničarka je surađivala s Gradskim kazalištem u Požegi i sudjelovala u organizaciji posjeta učenika razredne i predmetne nastave kazališnim predstavama.

Knjižničarka je sudjelovala u projektima škole : Europski tjedan jezika ( s knjižničarskom skupinom ) ;projekt i predstava Kanižlić, Vukovar , Holokaust, humanitarni projekt Božić, Maškare, Marijini obroci, E twinig projekt: Glagoljica, S osmjehom u peti (razred…).

Značajnije obljetnice obilježavali smo i putem razglasa.. Tako su obilježeni između

ostalog :Dan učitelja, Dan sjećanja na Vukovar; Božić, Dan planeta Zemlje, Dan hrvatske knjige, Dan djetetovih prava …

Uspješna suradnja nastavljena je i sa Gradskom knjižnicom i čitaonicom Požega.

U knjižnicu imamo dva računala za potrebe korisnika – učenika i učitelja. Knjižničarka je pomagala učenicima u pretraživanju baza kako bi došli do traženih informacija.

U knjižnici je izdvojen prostor za čitaonicu gdje učenici koriste referentnu literaturu

-koju ne posuđujemo izvan knjižnice. Knjižničarka je vršila edukaciju učenika s referentnom literaturom za potrebe zadaća, referata i ostalih uradaka potrebnih učenicima za nastavu.

Knjižničarka u svom radu uspješno surađuje s Matičnom službom u Gradskoj knjižnici u Požegi i stručno se usavršava na stručnim skupovima knjižničara Požeško-slavonske županije

Pribivala je na :

Županijsko stručno vijeće stručnih suradnika školskih knjižničara osnovnih i srednjih škola :

15.11.2017. Gradska knjižnica i čitaonica Požega – Centar za stalno stručno usavršavanje Zagreb – TEMA: Nove tehnologije u radu s djecom i mladima

20.11.2018. OŠ Vilima Korajca , Kaptol

25.4.2018. OŠ „Dobriša Cesarić“, Požega

Knjižničarka : Vlasta Pačić